73 DE ÎNTREBĂRI CU QUINN JOSEPH
În episoadele anterioare...
Bună!
Ești pe cale să ai parte de cel mai tare interviu al carierei tale.
Isabela m-a părăsit.
- Deci acum ești gay? - Încă încerc să-mi dau seama, bine?
Îmi cer scuze. Nu cred că pot face asta.
Îmi voi îndeplini angajamentul contractual
dar, după aceea, va trebui să plec.
Asta e corect.
Fostul îmi vrea toți banii.
Jumătate? Ești nebun.
Ești dispusă să riști totul pentru a salva jumătate?
Nu-mi place să împart controlul.
Îmi plac femeile care dețin controlul. Să înceapă aventura!
- Nu știu dacă pot avea copii. - Cammy, rahat!
Nu știu cum să-i spun lui Ian.
- Cum să-i trântesc vestea asta? - Ce să-mi trântești?
- Chestii de femei.
- Știi tu, NuvaRing. - Secreții vaginale.
- Știi... - Ciclul meu.
- Știi tu, cheaguri de sânge. - Ca în acel episod
din Pot să te distrug. Tipul care se juca cu cheagul de sânge.
În lume, există diverse culturi care au ceremonii bazate pe sânge.
Apropo de ceremonii, asta e pe cale să înceapă.
Merg la locurile noastre?
- Da. - Vă las să discutați despre sânge.
- Da. - E sângeros.
În mod tragic, cel mai ușor mod de a goni bărbații din cameră
e să discuți despre cum funcționează un vagin.
- Fetelor, unde e Quinn? - N-a ajuns încă?
Nu. Și trebuia să începem acum zece minute.
- Îi scriu acum. - Poate a durat mult interviul ei.
Ce interviu?
Voia să vă facă o surpriză, dar e pentru Vogue.
I-aș cere uneia dintre voi să-i țină locul,
dar nu vreau să vă fac de râs în ținutele voastre casual.
Cred că nu ați primit mesajul. „Cocktail formal.”
E în regulă. Sunteți iertate.
N-a auzit când am zis „Vogue”?
- Casual? - Fato!
„Quinn, unde ești?”
Ăsta e Alexander McQueen. Faci mișto de mine.
FETELE - CAMILLE QUINN, UNDE EȘTI?
TYE - UNDE EȘTI?
ANGIE AI MURIT? PLEC SĂ FAC SEX.
QUINN - INTERVIUL A FOST SUPER! PETREC CU ECHIPA VOGUE.
ÎMI PARE RĂU, DAR NU PREA, CĂ AȚI RĂMAS CU PĂRINȚII MEI.
MĂ DISTREZ PREA BINE CA SĂ MĂ OPRESC! #VOGUEBITCHEZ PUPICI
Deși are o reputație proastă ca fiind unul dintre păcatele capitale,
din punct de vedere antropologic, mândria poate fi bună, chiar vitală.
În anii '60 și '70 „Oamenii de culoare sunt frumoși” a devenit un slogan
care exprima mândria pentru felul în care aceștia arătau, de la păr,
la nas, la pielea de culoare.
Săptămâna asta vom sărbători mândria la o paradă pe Bulevardul Cinci.
Mâine vreau să veniți cu un exemplu istoric
pentru când mândria a făcut bine unei culturi,
pentru când a făcut rău și pentru când a făcut și bine, și rău.
- Camille! Bună! - Jameson, ce faci...
Te-am sunat și ți-am scris, încercând să dau de tine.
Ce ciudat, fiindcă nu am primit nimic!
Nu e nevoie să faci asta. Ori m-ai blocat, ori m-ai ignorat.
Nu știu pe care o prefer.
Faza e că... după tot ce s-a întâmplat,
nu am vrut să las vreo impresie greșită,
fiindcă eu și Ian suntem împreună.
Da. Îmi amintesc asta. De fapt, asta are legătură cu munca.
Când încercam s-o impresionăm
pe dr. Pruitt pentru titularizare, când eram împreună
și fericiți, am depus o cerere de finanțare în numele amândurora.
Poftim? Ai făcut asta fără să discuți cu mine?
M-am gândit că o finanțare importantă o va impresiona,
dar n-am vrut să fii dezamăgită dacă n-ar fi ieșit. Dar a ieșit.
Am obținut finanțarea. Finanțarea McNeill.
- Stai. Vorbești serios? - La fel de serios ca o despărțire.
25.000$ pentru o prezentare despre rolul mamelor de culoare în societate.
Tu te-ai ocupa de contextul cultural antropologic,
iar eu, de implicațiile asupra centrelor urbane. Ce crezi?
Nu pot. Treaba cu titularizarea nu a funcționat.
De fapt, caut alt post didactic, deci...
Cu atât mai bine! Asta ți-ar ajuta CV-ul.
Nu. Tu ai primit finanțarea, și ar trebui s-o faci fără mine.
- Ești sigură? - Da. Sunt foarte sigură.
Știu că o să te descurci de minune.
Bine. Dacă te răzgândești, deblochează-mă și anunță-mă!
- Nu te-am blocat. - Atunci, poți să nu mă mai ignori.
Bine. Succes cu finanțarea și altele!
Mulțumesc.
Și, știi, cu viața și cu viața de dincolo și...
De fapt, îmi trebuie geanta, computerul, portofelul, cheile și...
- Da. Deci... - Și eu...
- Da. Nu. - Nu te urmăresc.
O să... De fapt, trebuie să o iau pe aici. O s-o iau pe acolo.
- Pa, Camille! - Pa!
- Tye! - Aimee, doamna cu plantele! Bună!
- Pride fericit! - Oare chiar este?
Știi, am o zi foarte proastă.
E una dintre acele zile
în care o dai în bară foarte rău și, în loc să te furișezi în liniște,
trebuie să mergi la Red Table Talk,
unde aruncă Jada cu praf de iluminare pe tine.
Dar înainte de acel moment, când doar te simți ca naiba.
Ce specific! Ce ai făcut?
Nimic, doar că am pierdut jumătate din tot într-un divorț nenorocit.
Rahat! Îmi pare atât de rău!
Și eu am trecut printr-un divorț. E ca un iad care-ți consumă sufletul.
- Am primit tutela fiicei mele. - Eu n-am nici tutela pantofilor mei.
Jumătate din tot.
Vino mai târziu la magazin și, în cinstea Pride și pentru a te înveseli,
vreau să-ți fac cadou o orhidee curcubeu.
Încrederea ta continuă în abilitățile mele de a îngriji plante e admirabilă.
- Puțin înfricoșătoare, dar admirabilă. - N-am deloc încredere.
Toată lumea ucide orhideele.
Astfel, când o vei face, nu va părea atât de trist.
M-ai redus la plante de milă? Tragedia lui Tye trebuie să se sfârșească.
- Pot să-ți dau o îmbrățișare, Tye? - Fostul meu soț ar putea lua jumătate.
- Dar merit lucruri frumoase. - Da, meriți.
- Ne mai vedem! Vin să iau orhideea. - Pa!
Quinn!
Îți prezint o creație Quinn Joseph Pride Original!
Ce părere ai?
La naiba! Nu doar că gust curcubeul, dar îl ating, îl aud, îl văd și îl miros.
E prea mult?
Fato, la fel ca mine, e atât de exagerat, încât este exact cât trebuie.
- E prima dată și vreau să fie memorabil. - Prima?
În fiecare an de când ne-am cunoscut, ne-am întâlnit cu toți foștii tăi.
Adică prima dată când fac parte din comunitate.
Am înțeles.
În fine, voilà!
- Vești bune. - Îmi faci cadou propria valiză?
Îți împrumut valiza. Îți fac cadou plecarea mea.
Poftim?
Eric a fost ales să-l joace pe Chip în Frumoasa și bestia.
A preluat controlul pieței ceștilor cântătoare.
Își subînchiriază casa pentru zece săptămâni, iar eu mă angajez la Hallmark.
Stai! Poftim? Te muți? Acum?
E doar temporar, dar acum sunt o femeie adultă care plătește chirie
și are o slujbă, ceea ce știm amândouă că trebuia să fiu.
Bine, super! Grozav! Haide! O să întârziem.
Voiai să mă maturizez și să mă mut.
- Credeam că o să te bucuri. - Mă bucur. Vezi? Sunt fericită.
Bine.
Păi, după brunch și înainte de paradă,
trebuie să trecem pe la Eric, ca să duc niște lucruri.
- E în drum. - Nu.
Parada mea nu va fi despre mutarea ta. Fă-o mâine!
Trebuie să merg azi, pentru că mi-a dat cheile
și vrea să-mi arate ce să fac cu pisica lui.
Dar apoi vom fi doar noi două și Pride.
După ce-mi cumpăr o baterie externă. Nu risc să-mi moară bateria.
Azi o să sune tipul din Central Park.
Și-mi place de el. E sexy și drăguț. Când ai mai văzut combinația asta?
Știu. Nu e tipic mie să aștept să fiu sunată de un bărbat,
dar stai să-ți povestesc despre când am fost un cowboy urban
și am călărit cu măiestrie și un bărbat, și o bicicletă!
Angie, termină!
Pot să am o zi care nu să nu fie în totalitate despre tine?
Ce ai?
Pentru că, de când cu interviul acela pentru Vogue, ai fost o scorpie.
Nu are legătură cu Vogue, bine?
Azi vreau doar să mă distrez la Pride,
dar, în schimb, trebuie să te aud vorbind despre cum te muți.
Și acum ți-o tragi cu un tip pe care-l vei uita săptămâna viitoare,
dar așteptăm să te sune.
Deci ziua mea va fi despre cum așteptăm să te sune.
Nu! Am nevoie ca ziua de azi să fie o zi fericită,
nu una în care trebuie să mă pun pe planul secund pentru prostiile tale.
Deci faptul că mă maturizez, că am găsit un bărbat nou și o casă nouă sunt prostii?
Petrece-ți ziua cu comunitatea ta, și poate-mi găsesc și eu altă comunitate.
- Bun. - Bun.
- Bun ca Gucci.
Da. Gucci-ul meu e bun.
Și nu îndrăzni să trântești ușa când ieși!
- Trântit încet. - Nenorocita!
Ce părere a avut Ian despre faptul că Jameson a venit la tine la curs?
Nu i-am spus.
Ian încă e stresat din cauza Mirei, a banilor și a nunții.
Știu că sunt începătoare la cum funcționează iubirea,
dar minți în legătură cu ovulele tale, minți în legătură cu fostul...
Nu-ți trebuie Google Maps să vezi unde te îndrepți.
Nu mint.
Doar omit informații nenecesare despre faptul că l-am văzut pe Jameson.
Și, legat de treaba cu fertilitatea, eu doar...
trebuie să-mi clarific sentimentele înainte să le împărtășesc. Vreau copii?
Mi-am dorit vreodată copii?
Sau sunt condiționată să cred că toate femeile vor?
Poate că sunt menită să fiu mătușica cu haine frumoase
pe care copiii nu le ating.
Nici eu nu pot să răspund la asta, așa că-mi congelez ovulele.
Dar cred că, pentru că voi ați discutat
despre a avea niște pramatii la un moment dat,
ar trebui să porți această discuție.
Faptul că ignori situația n-o face să dispară.
Crede-mă pe mine și jumătate din afurisitul meu de cont bancar! Ce?
Dumnezeule mare! Ia uite ce avem noi aici!
Vă place? Eu le-am făcut.
Atunci, știm pe cine să dăm vina.
Zău așa! Toate avem propriile noastre identități LGBTQIA+.
- Da, și a ta e URÂTĂ+. - Termină!
- Scuze! - A venit tot grupul vostru?
- Da. - Angie are o probă sau altceva?
Nu. Are grijă de casa cuiva sau subînchiriază sau ce-o fi. Nu știu.
E bine. Putem să nu ne petrecem dimineața vorbind despre ea?
A fost o întrebare de trei secunde.
Scuze! Doar că asta e prima mea paradă Pride
ca parte din comunitate și sunt entuziasmată.
Și vreau ca asta să fie o zi pozitivă și distractivă.
- Quinn, ești bine? - Da. Doamne! Sunt foarte bine.
Tye, mă gândeam să mă ajuți
să-mi fac un profil pe aplicația ta înainte de paradă.
Mă așteaptă o posibilă dragoste.
- Deja ai trecut peste Isabela? - Da.
Dumnezeule! Merg doar înainte.
Aplicația ta are o secțiune pentru bi sau indecise?
- Are toate secțiunile posibile. - Am găsit-o.
Dragoste nouă, păzea că vin!
Acest interviu Vogue a adus-o înapoi pe Quinn cea optimistă.
Da, și totul merge în favoarea mea.
De ce mă sună dr. Pruitt duminica? Nu vreau să aud de muncă azi.
Am demisionat, deci nu mai trebuie s-o impresionez.
Mi se termină timpul la Columbia, deci s-o ia naiba pe dr. Pruitt!
Bine, atunci.
Poate o să am nevoie de ea pentru o recomandare.
- Dr. Pruitt! - Ce-a fost asta?
Camille, cât de curând poți ajunge la mine acasă?
Astăzi este Pride.
- Deci, de fapt, urma să... - Super! 15 minute e perfect.
Este o urgență.
Adu-ți laptopul și toate cercetările pe care le ai despre satul Seneca.
Totul e în regulă?
Alo? Rahat!
- Trebuie să plec. - Dar e Pride!
Îmi pare rău. Sper să nu dureze prea mult.
Ne vedem la paradă sau mai târziu, la petrecerea lui Tye.
Bine. Pa!
Ce norocoase suntem că suntem propriile noastre șefe!
Și suntem și mai norocoase că vom fi propriile noastre șefe queer la paradă.
La naiba, nu! Sunt mândră, dar nu-s fana paradei.
Dar te rog! Vreau să fii ghidul meu.
Bine. Sigur. Prima lecție.
Trebuia să mergi la marșul lesbienelor și la Harlem Pride.
Azi va fi o mizerie toridă și aglomerată de bărbați majoritar albi, dezbrăcați
și beți. Având în vedere mizeria legată de Brandon, n-am chef.
Te rog, haide! Te vei distra atât de bine cu mine!
Și nu ai marea ta petrecere aniversară Q acolo?
Pe care ar trebui s-o anulez.
De ce să promovez o afacere din care voi pierde jumătate? Scuze. Nu.
Tye, nu vreau să intru în detalii
și te rog să nu pui întrebări și să nu-i zici lui Camille,
dar am avut câteva zile foarte dificile.
Am nevoie de o prietenă și de o zi foarte distractivă.
- Vorbești serios. - În mod normal, n-aș cere asta,
dar, fiindcă Angie a plecat, m-aș băga la loc în pat.
Sigur. Știi că sunt alături de tine și nu voi insista.
- Dar, dacă ai nevoie să vorbești... - N-am nevoie. Am nevoie de distracție.
Și ești sigură că Pride e distracția pe care ți-o dorești?
Da. Eu, tu și Pride.
- Ți-ai pierdut mințile. - Arăți ca o doamnă Cuervo.
Bucură-te de niște Cuervo ediție specială Pride!
Doamne, mulțumesc! Zău așa! Tequila gay! La naiba!
Bine, să-i dăm drumul!
Nu știi de unde avea asta. Pardon!
Trebuie să ne sărbătorim spiritul Pride.
Facem o poză. Vreau să-mi amintesc cât de bine ne distrăm.
Crede-mă, n-o să uit niciodată cât de bine mă distrez.
Știi ce ești? Ești Grinch, cel care a furat spiritul Pride.
Nu mai spune „spiritul Pride”! E doar Pride.
- De unde știi, dacă nu-l ai? - Bine.
Țâțe! E în regulă. Sunt gay.
Nu, nu e. În numele tuturor femeilor, chiar nu e.
Doamne! Înțeleg ce ziceai despre toții bărbații gay și albi beți.
Da. De asta țin petrecerea aniversară Q diseară.
- Am nevoie de niște melanină. - Pride fericit, doamnelor!
- Spirit Pride fericit! - Îmi iubesc fiul gay.
- E în regulă. - Mă distrez atât de bine!
- Nu mă distrez deloc. - Quinn!
Spune-mi, ce se întâmplă?
Eu doar... Eu...
Mersi, zâno! Zboară! Spirit Pride fericit!
„Sărbătorește Pride cu fondatorii noii aplicații de întâlniri pentru persoane
„de culoare și queer!” Tye, ți-au furat ideea.
- Ce mama naibii? - La naiba, nu! Îi dăm în judecată, fato!
Trebuie să emitem un ordin de încetare și... ceva. Fato, trebuia să fi mâncat.
Da. O să-i dau în judecată și... Dar de ce?
De ce mă lupt să protejez ceva ce nici măcar nu-mi mai aparține?
Doamne, da! Asta e soluția.
Brandon nu poate avea jumătate dacă nu mai există nimic.
O să închid Q și o să o iau de la capăt.
Să-l ia naiba pe Brandon! S-a terminat.
Azi e „Q, odihnească-se în pace”.
R, S, T, U, V, W, X, Pride și Z
Spiritul Pride
Quinn.
Grăbește-te! Pisica ta mă sperie, Eric.
Ce vrei?
Doar stai acolo toată ziua, nu faci nimic, pari puțin scârbită
și aștepți ca toată lumea să-ți facă pe plac.
Rahat! Sunt o pisică?
Știu că nu e cel mai important, dar chiar îmi place de tipul ăsta.
Nu știu de ce Quinn a fost atât de rea în legătură cu asta.
Gata. Drăguțul ăsta e pregătit pentru Europa.
Dragule, aici suntem ca la clasa economică.
Calmează-te! O să te sune.
Știu. Dar aici n-am semnal.
N-ai nici priveliște, aer condiționat și, după ora 22:00, nici apă caldă.
Hai să facem ceva!
Dacă așteptăm până pleci la aeroport, doar o să mă holbez la telefon.
Voi fi aia care așteaptă să fie sunată de un bărbat.
Am putea face sex de dragul vremurilor apuse.
Am putea, dar, repet, n-am semnal.
- Dacă sună... - Să i-o tragem!
Asta vreau să fac.
Hai să ne plimbăm pe la paradă! Putem să postăm pe TikTok
și s-o facem pe Quinn invidioasă pe cât de bine ne distrăm.
Nu-s fanul tipilor albi și dezbrăcați.
Un alt lucru pe care-l avem în comun.
Pe bune! Dar ultimele câteva ore în New York... De ce nu? Să mergem!
- Bine. Mersi. - Ai grijă la masă!
- Ai grijă! - ... așa. Bun.
Am prea mult fund pentru apartament.
Nu știu codul de trei cifre, pentru că nu am cardul.
Nu eu am deschis contul.
Voi investiga asta. Puteți aștepta, vă rog?
Da, aștept. Sper să nu mai fiu implicată în asta.
Sper să fiu în procesul de a încheia asta.
- O secundă. Puteți aștepta? - Da. Aștept din nou.
Mi-ai adus Cola dietetică? Ți-am dat mesaj.
Mesaj. Da. Mi-am uitat telefonul acasă când am luat lucrările. Pot să mă întorc.
Asta ar însemna că trebuie să aștept, și nu-mi place să aștept.
Am înțeles.
Am simțit cumva un damf de alcool din direcția ta?
Nu. E șampania de la brunch. Nu e alcool.
Să păstrăm această conversație
pentru tine și sponsorul tău la o viitoare întâlnire!
Alo? Domnule, nu am
numărul de 16 cifre de pe card, pentru că nu am cardul!
Nu eu am deschis contul. Înțelegi... La naiba!
Alo?
Nu e posibil așa ceva!
- Ce nu e posibil? - O mai știi pe asistenta mea, Aisha?
- Da. Chiar îmi plăcea de ea. - E un coșmar nesfârșit.
- Nesfârșit. - Desigur.
Se pare că Aisha, din Belize,
era, de fapt, o tipă albă din Ohio, numită Beth.
A făcut ca Rachel Dolezal?
Ne-a furat identitatea culturală și mi-a furat și identitatea personală.
Nemernica a emis patru carduri de credit pe numele meu.
Nu!
Și partea cea mai gravă e că a plagiat o parte din cercetarea
de care eram responsabilă pentru proiectul nostru cu satul Seneca.
Deci probabil că n-a fost o idee așa bună să nu mă puneți pe mine să mă ocup.
O idee și mai proastă e să dai vina pe mine, aproape spunând: „Ți-am zis eu!”
- Așa e. - Trebuie să-i verificăm toată cercetarea.
Scoatem totul, iar eu trebuie să văd cum îi explic asta decanului
fără să recunosc că am greșit când am angajat-o.
Îmi pare rău, dar știți ce? Acum sunt aici.
Mi-aș fi dorit ca asta să mă consoleze.
De asemenea, trebuie să ne mișcăm repede, fiindcă am o cină importantă.
Bine. Pot începe să întocmesc niște liste.
Una cu ce avem, și alta cu ce ne lipsește.
Apoi putem căuta soluții noi pentru ce putem salva.
- Bun început! Camille... - E-n regulă. Nu trebuie să-mi mulțumiți.
N-aveam de gând. Am nevoie de Cola aia dietetică,
fiindcă simt că o să-mi explodeze capul în milioane de bucăți.
Bine. Pot... Pot să fac asta.
Închid Q, din clipa asta. Sună-mă!
Vodcă queer gratis, din partea liniei Absolut Pride.
- Mulțumesc. - Crezi că ar trebui să bei...
Doamne! Vodca queer are același gust ca vodca hetero.
- Nu! - Da, egalitate!
E atât de drăguț că atâtea companii de alcool susțin spiritul Pride!
Sau e ciudat? E în regulă... E în regulă că bem atât de mult?
Dumnezeule! Mama?
Abia a vorbit cu mine de când i-am zis, și acum e aici?
- Fato, ține-mi băutura! - Quinn!
- Mamă! - Quinn!
Arăți de parcă Rainbow Brite și-a făcut nevoile pe o bucată de bumbac.
Îmi pare rău. Se servește o grămadă de alcool aici.
- Mami, ce faci aici? - Isabela m-a rugat să o ajut.
- E aici? - E în pauză.
Și, ca să știi, i-am zis Isabelei
că a făcut o mare greșeală în privința ta.
Mai ales acum, că vei apărea în Vogue.
Mamă, îmi dai o îmbrățișare?
Nu de asta am venit aici. Ne îmbrățișăm tot timpul.
- Da? - Da. Valea!
E coadă de bărbați care vor să îmbrățișeze o mamă. Ne îmbrățișăm weekendul viitor.
Bună!
- N-o să mă îmbrățișeze weekendul viitor. - Probabil că nu.
Dar eu o voi face.
Acum ești pregătită să-mi povestești?
- Nu trebuie să mergem la petrecerea ta Q? - Rahat! La naiba!
Bun. Deci încă avem chestiile de la Biserica AME Zion.
Dacă am spune că biserica celor de culoare e o fundație?
Nu din perspectiva religiei, ci că au deținut o proprietate
și și-au încurajat enoriașii să cumpere terenuri în satul Seneca.
Asta chiar e o idee bună.
Îmi vine să-mi cer scuze chiar și când mă complimentați.
Asta e mai mult vina ta decât a mea. Gata cu vorbăria!
Vreau să terminăm și să pleci înainte de cină.
Miroase foarte bine.
Nu știam că gătiți. Și iubitul meu gătește.
E bucătar. V-ar plăcea de el. Sau poate că nu.
Scuză-mă!
Bună! Îți fac supă gumbo.
Dar ai zis că azi poți. Bine. Nu.
Ia-o mai ușor! De ce vorbești atât de repede? Nu te acuz de nimic.
Abia așteptam să... Bine, de ce nu reprogramăm acum?
Nu, pentru că, dacă așteptăm, vor trece luni până...
Haide! Poți face o excepție pentru mama ta.
Alege o zi! O să mă descurc. Nu, pot.
Vorbești foarte repede. Vrei să vin să te iau?
Angela?
- Nu știam că aveți un copil. - Ei bine, acum știi.
Mama îmi trage mereu clapa, deci știu cum e.
Nu, nu știi. Nu știi cum e.
Și luptă cu orice instinct ai avea de a spune ceva acum!
Bună ziua, dle decan Matthews! Nu, e un dezastru.
Azi? Acum... Da, sigur.
Sigur. Vin.
Se pare că oricum ar fi trebuit să-mi anulez cina
ca să stau în fața plutonului de execuție.
S-au aranjat lucrurile.
- Vin cu dvs. - Poftim?
Oricum plec de la Columbia. Nu mă deranjează să-mi asum vina.
Și luptați cu orice instinct ați avea de a spune ceva acum!
Bună!
Camille?
CĂTRE CAMILLE: MAI MERGEM LA PETRECEREA LUI TYE?
JAMESON - CAM, AR TREBUI SĂ TE MAI GÂNDEȘTI. FACEM ECHIPĂ BUNĂ.
„NU” N-ARE SENS.
JAMESON - HAI SĂ VORBIM! LA LUELLE'S LA ORA 18:00
- Ăsta e telefonul meu? - Bună, Quinn! Sunt Ian.
- Care Ian? - Walker.
- Ian al lui Camille. Ai... - Nu, suntem la petrecerea lui Tye.
Camille nu e aici.
Avea niște lucruri foarte importante de făcut. Bine, pa!
Sunt convins.
Cred că tocmai au sunat Ian și Camille.
Sună-i și spune-le să nu se deranjeze să vină!
O să anunț închiderea Q. Nici măcar eu nu vreau să fiu aici.
- Dar e petrecerea ta. - Petrecerea s-a încheiat. E o prostie.
Nu vreau să mi se amintească de rateurile mele. Acum doar asta ar fi Q.
Măcar aș putea anunța asta oficial.
- Scuze! Tu ești Tye Reynolds, nu? - Am treabă.
Stai, Tye!
Salutare tuturor! Am niște vești pe care aș vrea să le...
Ce mama naibii?
Paula mea zice că vrea să-ți mulțumească, așa că te rog s-o lași să facă asta.
Scuze. Te rog! Mulțumește-mi!
Am auzit de această petrecere și am vrut să te cunosc,
chiar dacă Pride e nașpa, și marșul lesbienelor de ieri a fost mai mișto.
Am 56 de ani,
locuiesc în mijlocul pădurii și m-am resemnat cu o viață singuratică.
Nepotul meu mi-a oferit un abonament de o lună pe aplicația ta, am răspuns
la niște întrebări, Mae, la altele, ne-a zis să ne întâlnim, și am făcut-o.
Și nu mai sunt singură în pădure. E meritul tău.
Și n-ar fi corect să nu-ți mulțumesc.
Scuze, Tye! Ce voiai să zici?
Știi ceva? Și Q îți mulțumește. Un Pride al naibii de fericit!
NINA & SHAY DOI ANI DE LA PRIMA ÎNTÂLNIRE Q
MONICA & ANN ȘAPTE SĂPTĂMÂNI DE LA PRIMA ÎNTÂLNIRE Q
TERRELL & JORGE - 6 SĂPTĂMÂNI ȘI TREI ZILE DE LA PRIMA ÎNTÂLNIRE Q
Dumnezeule! Mulțumesc.
PAULA & MAE ȘAPTE LUNI DE LA PRIMA ÎNTÂLNIRE Q
- Calmează-te! O să te sune. - Știu. Dar dacă n-o va face?
Ești Angie. Ești amuzantă, interesantă
și, fiindcă am făcut sex cu tine, promit că te va suna.
Tu ai sunat imediat. La naiba, toți sună imediat, dar nu și Mike.
Nu vreau să devin aia care așteaptă să fie sunată.
Atunci, concentrează-te pe altceva!
Ești prea specială ca să te simți prost.
- Ești cel mai bun fost din lume! - Așa e, soro!
BATERIA E LA 5%
Rahat! Am 5% baterie.
Am trecut pe lângă un magazin de telefoane. Încarcă-l acolo!
Dar sunt ultimele tale ore în New York. Distrează-te! Ne vedem mai încolo.
- Bine, fato. - Bine, dragule.
Pardon!
BATERIE 4%
Rahat! 4%! La o parte din calea mea! Îmi trebuie un magazin de telefoane.
Rahat!
Quinn, îți datorez niște scuze și niște mulțumiri.
Spiritul Pride există, fato, și m-am molipsit.
- Acum spune-mi ce se întâmplă! - Vogue.
Ce-i cu ei?
Doamne, sunt aici! Ai invitat echipa Vogue?
Probabil. Agentul meu a făcut lista de invitați.
- Rahat! Scuze, trebuie să plec. - Bine.
Rahat! Scuze! Ești bine? Scuze!
- Hei, Quinn! - Nu, te rog, nu vorbi cu mine!
Mulțumesc.
Nu noi ți-am anulat interviul.
- „Anulat”? Nenorocitule! - Doamne! Ajutor! Paza!
Ce se întâmplă acolo?
Lasă-mă! O să mă dai afară pe ușa din spate?
Ia mâna de pe mine! Mulțumesc frumos.
Bun! Vreți să filmați? Mă bucur că filmați,
ca să am dovadă când voi da în judecată pe toată lumea.
- Doamnă, plecați! - Du-te și păzește un tablou, bine?
- Mă deranjezi? Rahat! Alergăm? - Quinn! Quinn, tu ești?
- Fato! Dumnezeule! - Mă bucur atât de mult să te văd, fato!
Îmi pare rău pentru ce s-a întâmplat de dimineață.
- Am avut cea mai proastă zi! - Fato, mie-mi spui?
- Te iert. Ai o baterie externă? - Întotdeauna.
Și, din nou, Quinn salvează situația. Mersi, scumpo.
- De ce ai avut o zi atât de proastă? - Tocmai i-am văzut pe cei de la Vogue...
Dumnezeule! Știam eu! Știam că mă va suna.
Bună, Mikey! Stai puțin!
Ești bine?
E în regulă. Promit. Du-te să răspunzi la telefon!
Știu că ai așteptat toată ziua.
- Ne vedem... Rahat, m-am mutat! - Da. E în regulă. Promit.
Restul zilei mele va fi bun.
Hei!
- Vorbim mai târziu. - Bine. Pa, fato!
Dar uneori mândria are legătură cu protejarea egoului cu orice preț.
Fratele meu! Trebuie să vorbim.
În acele momente, mândria poate face niște daune incredibile.
Subtitrarea: Valeriu Cosa
Redactor Mioara-Amalia Lazăr